Babel – Hoffmann Lipót röpirata 1790-ből (Ballagi Géza: A politikai irodalom Magyarországon 1825-ig. Bp. 1888. 383 –85.), amelyben a magyar nemességet szélsőséges modorban támadta és a Habsburg abszolutizmust védelmezte. A szerző pesti, majd 1790 után bécsi egyetemi tanár volt. Az itt felsorolt röpiratokat Jókai tévesen teszi mind József császár korába, Hoffmannéi az ő halála után, Lipót uralkodása alatt keletkeztek. Még kevésbé nevezhetők Hoffmann pamfletjai II. József elleni támadásoknak.