harmincháromezer barátot…földönfutóvá tenni – A veres barát mérhetetlenül túloz. II. József 1782-ben és később számos betegápolással, tudományokkal és tanítással nem foglalkozó férfi és női szerzetesrendet oszlatott fel birodalmában. Horváth Mihály szerint Magyarországon 134 kolostort és 6 apácazárdát szüntetett meg, amelyekben 1484 barát és 190 női szerzetes élt (494.). Az eltörölt szerzetek ingó vagyona, templomi kegyszerei stb. árverés útján kerültek eladásra. „A begyűlt pénz, valamint az ingatlan vagyon is egy vallási pénztár alapítására fordíttatott, amelynek célja volt az eddig el nem látott s nagy számmal alapított újdon lelkészségek díjainak fizetése.” (Horváth uo.) Ugyanő említi zsidók részvételét is az árveréseken.