Klimius Miklós – Klims, Nils dán regényhős. L. Holberg kiváló dán író (1684-1754) és történetíró szatirikus regénye, amely nálunk: Klimius Miklósnak föld alatt való útja címmel jelent meg Pozsonyban 1793-ban. Ennek során a hős egy földalatti üregben szabadon lebeg a levegőben, titokzatos erő folytonos forgásra készteti és ugyanez történik eldobott cipójával is. (Vö. Kárpáthy Zoltán., A jelen kritikai kiadás 2. k. 274-76 jegyzetével.) Jókayék komáromi családi könyvtárában is megvolt (Visszaemlékezések Vörösmartyra = Az Est Hármaskönyve. 1925. 170.)