Azt nem tudjuk. (Utána új bekezdéssel ez áll az Üstökösben:) Nevezetes dolog, hogy egy olyan hirhedett processusnak, amely tizenöt éven át Pest vármegyét az összes magyarországi dicasteriumokat, a bécsi udvari kancelláriát, az udvari cabinetet, a minisztertanácsot folytonos izgalomban tartá; melyben három uralkodó személye tettleges részt vett; mely rendkívülisége miatt unikumnak mondható nemcsak a magyar, de az egész világ törvénykezési történetében, s aminek az aktái vége felé egész szekeret töltöttek meg: úgy el tudott tűnni, hogy annak még csak útba igazító nyomára sem bírtam akadni sehol.