– Az 1787-91. török háború hadműveletei 1788 márciusában kezdődtek meg s az első sikerek után (Sabác bevétele), nyáron valóban tétlenség, illetőleg Jókai szerint „kudarcos kezdetek” jellemezték az osztrák hadvezetést. Augusztusban a török betört a Bánságba, szeptemberben Karánsebesnél kihasználta a császártól közvetlenül vezényelt hadtestek zűrzavarát. Nagy veszteséget okozott a sokféle ragályos betegség is.