A rabok által a börtön falából kivájt vakolat kifúvással való eltávolítása más Jókai-írásokban is előkerül. A Szökevény című 1853-iki elbeszélés hőse fuvoláján keresztül tünteti el az áruló nyomokat. (14. k. 181.) Ugyanígy tesz a novella első változatának főszereplője A tűzön át az égbe lapjain. (Válogatott elbeszélések. 1-3. k. Bp. 1955. 1. k, 281.) Párhuzamos ez Trenck Frigyes magdeburgi börtönből való szökésének leírásával. (A két Trenk – Trenk Frigyes c. regény A halott küzdelme c. fejezete 305-08.)