Jókai meglehetősen túloz, amikor Pest nagyvárossá emelésének első szószólójaként mutatja be II. Józsefet. A császár városépítési intézkedéseiben sok ellentmondás van. Számos országos intézményt Budáról, illetőleg Pozsonyból Pestre telepített, ám ugyanakkor a kerületi biztosok számára készített bizalmas utasításában hangoztatta „Pest szerfeletti növekedését azonban nem kell előmozdítani, nehogy sok erőt elvonjon a földmíveléstől.” (Jókai Mór: A magyar nemzet története. 6. kiad. Bp. 1902. 756-57.) Jókai történelmi művének forrása ezúttal is Horváth Mihály, aki a fentebbi utasításokat 7. k. 585-90 lábjegyzetekben közli.